Nepal-aardbewing: SA familie gevind‘n Reddingspoging in Nepal. Foto: Facebook Serina Rajakan was sedert Donderdag op soek na haar 52-jarige pa, Raymond, wat saam met haar tienerbroer, haar neef en twee ooms na die berg toe is toe ŉ aardbewing in Nepal die sneeustorting op die berg veroorsaak het. “Ons het met my oom en broer gepraat,” het Rajakan Sondagmiddag gesê. “Dit wil voorkom asof hulle nie die erns van die situasie begryp nie. Hulle is in Luboche. Hulle het [die aardbewing] gevoel, maar nie te erg nie,” het sy gesê. Sy het bygevoeg dat haar 19-jarige broer steeds met die tog na die basiskamp wou voortgaan. Die aardbewing wat Nepal Saterdag getref het en lewensverlies in vier lande tot gevolg gehad het, het ook eeu-oue tempels vernietig. Volgens mediaberigte het ongeveer 2 500 mense in die ramp omgekom en reddingspogings gaan steeds voort. News24